text: Truckere besøger børneafdelingen
  24 oktober 2015 kl. 11.40
  En række vognmænd og chauffører besøger lørdag børneafdelingen på Kolding Sygehus. 
  Mon børnene leger med biler på børneafdelingen på Kolding Sygehus?
  Det får de om ikke andet mulighed for lørdag, når en række vognmænd og chauffører tager deres lastbiler med på besøg. Børnene får mulighed for at se de store lastbiler og sidde i dem, hvis de har lyst.
  - Det er et kæmpe afbræk fra medicin, læger og sygdom. Det betyder rigtig meget, siger Dorthe Klauborg, der er pædagog på børneafdelingen til TV SYD.
  Lastbilerne og deres chauffører bag arrangementet er alle frivillige.
  
  